เก็งกำไร 19 บจ.เด็ด SET สดใส เดินหน้าทำนิวไฮต่อเนื่อง
ดัชนีหุ้นไทย (SET) วันนี้ยังมีแนวโน้มเป็นบวกและมีโอกาสที่จะขึ้นทดสอบระดับ 1,800 จุดอีกครั้ง หลังภาพรวมตลาดต่างประเทศสดใส อย่างไรก็ตามอาจมีแรงเทขายทำกำไรในระหว่างวันหลังดัชนีปรับขึ้นมามากก่อนหน้านี้ การลงทุนเน้นกลุ่มทีแนวโน้มกำไรไตรมาส 4/60 ออกมาดีเป็นหลัก
9 ม.ค. 2561

ข่าวหุ้นธุรกิจออนไลน์ รายงาน เช้านี้ ณ เวลา 9.35 น. ค่าเงินบาทอยู่ที่ 32.15 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น หลังดัชนีหลักทั้ง 3 ของตลาดหุ้นนิวยอร์กเดินหน้าทำนิวไฮติดต่อกันเป็นวันที่ 4 เมื่อวันศุกร์ที่ผ่านมา เนื่องจากนักลงทุนมองว่า ตัวเลขจ้างงานนอกภาคเกษตรเดือนธ.ค.ของสหรัฐที่ขยายตัวน้อยกว่าคาดนั้น จะทำให้ธนาคารกลางสหรัฐ (FED) ชะลอการปรับขึ้นอัตราดอกเบี้ยในปีนี้
นักวิเคราะห์มองดัชนีหุ้นไทย (SET) วันนี้ยังมีแนวโน้มเป็นบวกและมีโอกาสที่จะขึ้นทดสอบระดับ 1,800 จุดอีกครั้ง หลังภาพรวมตลาดต่างประเทศสดใส อย่างไรก็ตามอาจมีแรงเทขายทำกำไรในระหว่างวันหลังดัชนีปรับขึ้นมามากก่อนหน้านี้ การลงทุนเน้นกลุ่มทีแนวโน้มกำไรไตรมาส 4/60 ออกมาดีเป็นหลัก หุ้นเด่นเลือก BBL, INTUCH, TISCO, STEC, AMATA, WHA, TICON, PYLON, CPALL, ROBINS, SC, QH, MTLS, SAWAD, PTT, PTTEP, PTTGC, IVL และ TCAP
 
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีไอเอ็มบี (ประเทศไทย) เปิดเผยถึงตลาดหุ้นไทยเช้านี้ (8 ม.ค.) ยังมีโมเมนตัมเป็นบวกอยู่ ทำให้ดัชนีฯน่าจะปรับขึ้นได้ และมีโอกาสที่จะขึ้นทดสอบระดับ 1,800 จุดอีกครั้ง แต่คงจะยังไม่ผ่านในระยะอันใกล้นี้ เนื่องจากตลาดฯได้ปรับขึ้นแรงในสัปดาห์ที่ผ่านมา และนักลงทุนต่างชาติมีการขายทำกำไรบ้างแล้ว แม้แต่กองทุนก็ได้เริ่มขายออกบ้างเมื่อใกล้ระดับ 1,800 จุด อย่างไรก็ดี มองว่าแรงซื้อจากกองทุนยังน่าจะมีมาช่วยพยุงดัชนีฯไว้ได้
แม้ว่าในเดือนนี้จะมีการไถ่ถอนหน่วยลงทุนแต่เชื่อว่าจะเป็นแค่บางส่วน เนื่องจากคนมองตลาดฯบวก จากที่ดัชนีฯทำ New High ทำให้บางส่วนอาจไม่จำเป็นต้องรีบไถ่ถอนหน่วยลงทุน แต่ทั้งนี้ระยะสั้นดัชนีฯปรับขึ้นเร็วอาจมีการปรับฐานก่อน
นอกจากนี้ ในช่วงปลายสัปดาห์อาจมีแรงเก็งกำไรหุ้นในกลุ่มแบงก์ เนื่องจากเริ่มจะมีการทยอยประกาศผลประกอบการออกมา ด้านตลาดหุ้นในภูมิภาคเอเชียเช้านี้ต่างอยู่ในแดนบวกกัน ตามตลาดสหรัฐฯที่บวกได้มากกว่า 200 จุดเมื่อวันศุกร์ที่ผ่านมา จากการคาดการณ์เฟด อาจจะชะลอการปรับขึ้นอัตราดอกเบี้ย หลังจากที่ตัวเลขการจ้างงานนอกภาคเกษตรของสหรัฐฯออกมาขยายตัวน้อยกว่าที่ตลาดฯคาดไว้ พร้อมให้แนวรับ 1,787 จุด ส่วนแนวต้าน 1,803 จุด
บล.กสิกรไทย ระบุในบทวิเคราะห์ (8 ม.ค.) คาด SET Index อยู่ในกรอบ 1,775 – 1,800 จุด โดยคาดว่า Fund Flow จะเป็นปัจจัยหนุนสำคัญ กลยุทธ์การลงทุน ระยะสั้นเน้น กลุ่มธนาคารฯ BBL สื่อสาร INTUCH รับเหมาฯ STEC ระยะกลางถือเพื่อ Let profit run ในธีมการลงทุน วัฐจักรการลงทุน นิคมฯ AMATA WHA TICON ธนาคาร BBL TISCO รับเหมาฯ STEC PYLON การฟื้นตัวของอุปโภคบริโภคในประเทศ ค้าปลีก CPALL ROBINS อสังหา SC QH การเงิน MTLS SAWAD การขยายตัวของเศรษฐกิจโลกและหุ้นชดเชยเงินเฟ้อ พลังงาน PTT PTTEP ปิโตรเคมี PTTGC IVL
บล.แอพเพิล เวลธ์ ระบุในบทวิเคราะห์ (8 ม.ค.) แนะนำกลยุทธ์การลงทุน วางแนวรับที่ 1,580 – 1,585 จุด หากยืนได้ แนวโน้มตลาดยังคง Sideway Up โดยมีแนวต้านที่ 1,800 – 1,810 จุด  แนะนำซื้อเก็งกำไร TISCO, TCAP  คาดผลประกอบการ Q4/60 +24 %, 9% (YoY) ตามลำดับ และมีอัตรา Dividend Yield ราว 4 %